b"\n_START_ARTICLE_\nHuijarisyndrooma\n_START_PARAGRAPH_\nHuijarisyndroomaksi kutsutaan psykologista ilmi\xc3\xb6t\xc3\xa4, jonka vaikutuksesta ihminen ei kykene sis\xc3\xa4ist\xc3\xa4m\xc3\xa4\xc3\xa4n omia saavutuksiaan todisteista huolimatta. Huijarisyndroomasta k\xc3\xa4rsiv\xc3\xa4 on vakuuttunut olevansa huijari ja ett\xc3\xa4 h\xc3\xa4nen saavutuksensa ovat ainoastaan hyv\xc3\xa4n onnen tai ajoituksen tulosta, tai ett\xc3\xa4 h\xc3\xa4n on vain harhauttanut muut luulemaan itse\xc3\xa4\xc3\xa4n todellista kyvykk\xc3\xa4\xc3\xa4mm\xc3\xa4ksi._NEWLINE_Nimest\xc3\xa4\xc3\xa4n huolimatta huijarisyndroomaa ei pidet\xc3\xa4 mielenterveyden h\xc3\xa4iri\xc3\xb6n\xc3\xa4. Psykologit ovat kuitenkin tutkineet sit\xc3\xa4 paljon. Termi esiintyi ensi kerran Pauline Clancen ja Suzanne Imes'n vuonna 1978 julkaisemassa artikkelissa, jossa he tutkivat menestyneiden naisten k\xc3\xa4sityksi\xc3\xa4 itsest\xc3\xa4\xc3\xa4n."